CELEX: 62016TN0170
Language: hu
Date: 2016-04-19 00:00:00
Title: T-170/16. sz. ügy: 2016. április 19-én benyújtott kereset – Guardian Glass España, Central Vidriera kontra Bizottság

4.7.2016   
            
            
               HU
            
            
               Az Európai Unió Hivatalos Lapja
            
            
               C 243/35
            
         2016. április 19-én benyújtott kereset – Guardian Glass España, Central Vidriera kontra Bizottság
   (T-170/16. sz. ügy)
   (2016/C 243/38)
   Az eljárás nyelve: spanyol
   
      Felek
   
   
      Felperes: Guardian Glass España, Central Vidriera, SL (Llodio, Spanyolország) (képviselők: M. Araujo Boyd, D. Armesto Macías, A. Lamadrid de Pablo ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg a kereset és a hivatkozott megsemmisítési jogalapok elfogadhatóságát;
            
         
               —
            
            
               adjon helyt a keresetben hivatkozott megsemmisítési jogalapoknak, és következésképpen semmisítse meg a megtámadott határozatot;
            
         
               —
            
            
               rendelje el az EUMSZ 108. cikk (2) bekezdése szerinti hivatalos vizsgálati eljárás megindítását annak érdekében, hogy a felperes gyakorolhassa az eljárási jogait, és a Bizottság hivatalosan és a jogszerűen eloszlathassa a kételyeit a szóban forgó támogatások összeegyeztethetőségét illetően;
            
         
               —
            
            
               a Bizottságot kötelezze a jelen eljárás költségeinek a viselésére.
            
         
      Jogalapok és fontosabb érvek
   
   A jelen keresetet az Európai Bizottságnak a Guardiannak nyújtott bizonyos támogatások összeegyeztethetetlenségét megállapító határozata ellen nyújtották be, amelyet a Bizottság a spanyol hatóságokkal a 2015. július 15-i, „Baszkföldi pénzügyek – informális üzenet az 1998-as DAR-ral való összeegyeztethetőséget érintő kiegészítő állításokra vonatkozóan” című levelében közölt, és amelyet a felperessel a spanyol hatóságok 2016. február 19-én közöltek.
   Keresetének alátámasztása érdekében a felperes két jogalapra hivatkozik.
   
               1.
            
            
               Első jogalap
               A felperes elsődlegesen azt állítja, hogy a Bizottság egy egyéni támogatásnak a belső piaccal való összeegyeztethetetlenségét megállapító határozatot fogadott el egyrészt az EUMSZ 250. cikk és a kollegialitás elvének a figyelmen kívül hagyásával, mivel e határozatot nem a biztosok kollégiuma fogadta el, és másrészt az EUMSZ 108. cikk (2) bekezdésének, valamint a 659/1999 rendelet (1) 4. és 13. cikkének a figyelmen kívül hagyásával, mivel a Bizottság a határozatának az elfogadását megelőzően nem indított hivatalos eljárást.
            
         
               2.
            
            
               Második jogalap
               A felperes a második megsemmisítési jogalappal, amelyet másodlagosan terjesztett elő, az EUMSZ 107. cikk (3) bekezdésének az azáltal való megsértésére hivatkozik, hogy a Bizottság a megtámadott határozatban tévesen értékelte a támogatásnak a belső piaccal való összeegyeztethetőségét.
            
         
      (1)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.)